Op ’n dag vra my laerskool-onderwyser ons klassie waarvoor ons die heel bangste is. | SARIE
Op ’n dag vra my laerskool-onderwyser ons klassie waarvoor ons die heel bangste is.	deur Michélle van Breda
Tog is teleurstelling deel van die lewe. Ons stel hoë eise aan onsself, en ons weet ander maak op ons staat. Maar ons is feilbaar … Ons vertrou op ander om hul deel te doen, maar so dikwels leer ons op die harde manier dat daardie deel van die ooreenkoms nie nagekom gaan, of kan word nie.
Net verlede maand het ek ons opwinding oor SARIE KOS as ’n nuwe, losstaande tydskrif met jou gedeel. En terselfdertyd vertel van SARIE se trotse geskiedenis sedert 1949 toe die tydskrif vir die eerste keer op die rak beland het – spesiaal vir die Afrikaanssprekende vrou. Soos verwag, het SARIE in 58 jaar baie voor- en teenspoed beleef. Ook teleurstellings.
Uit die staanspoor was daar ’n geheen en weer oor of die tydskrif weekliks, tweeweekliks of maandeliks moes verskyn om te oorleef in ’n veeleisende mark. Mettertyd was dit ’n warm wedloop tussen Afrikaanse vrouetitels; toe ook die stryd teen die oormag van al meer Engelse en internasionale tydskrifte. Ons moes lesers bly wys local ís lekker, en adverteerders oortuig dat Afrikaans altyd bo is – dat niks die emosie klop om in jou hartstaal te lees nie. SARIE was selfs verbied – en dít oor ’n artikel oor die G-kol!